Problema de 91 de trilioane de dolari care amenință întreaga planetă. Vor fi „costuri foarte serioase pentru economie și societate”
Guvernele lumii au datorii de 91 de trilioane de dolari, o sumă aproape egală cu toată economia globală și care se va răsfrânge din greu asupra populației, scrie CNN. Povara datoriilor a crescut atât de mult – parțial, din cauza costurilor provocate de pandemie – încât acum reprezintă o amenințare tot mai mare chiar și pentru standardul de viață al oamenilor care trăiesc în țări bogate precum SUA.